Diari Oficial de la Generalitat Valenciana


Sumari del DOGV 5120, del 24-10-2005 (2005/11590)

Informació pública de la suspensió de l'atorgament de llicències municipals per a la parcel·lació de terrenys, edificació, enderroc i qualssevol altres anàlegs a les àrees fixades en l'informe emés per l'Oficina Tècnica Municipal.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11440


Organisme emissor
:   Ajuntament del Fondó de Les Neus

Tipus de document
:   Anunci

Informació pública de la suspensió de l'atorgament de llicències municipals per a la parcel·lació de terrenys, edificació, enderroc i qualssevol altres anàlegs a les àrees fixades en l'informe emés per l'Oficina Tècnica Municipal. [2005/A11428]
  
El Ple de l'Ajuntament, en la sessió del passat dia 5 d'octubre, va acordar, entre altres punts, el següent acord, que té la part dispositiva com es diu:
  
Primer. Suspendre l'atorgament de llicències municipals per a la parcel·lació de terrenys, edificació, enderroc i qualssevol altres anàlegs a les àrees fixades en l'informe emés per l'Oficina Tècnica Municipal.
  
Segon. Que es publique el present acord en el Diari Oficial de la Generalitat Valenciana i en un dels diaris de major difusió a la província perquè se'n prenga coneixement i als efectes oportuns.
  
Tercer. Facultar l'alcalde president o qui legalment el substituïsca o delegue per a l'execució de tots els actes que calguen per tal de complir el que s'acorda.
  
Annex informe tècnic d'àrees afectades per la suspensió:
  
Zona Hondón de la Nieves
  
Amb una superfície de 42.9 hectàrees. Corresponen a tots els terrenys que envolten el nucli urbà d'Hondón de las Nieves i apareixen qualificats en les normes subsidiàries vigents en la seua majoria com a sòl no urbanitzable de grau 1. Límits: a l'oest amb part del sòl no urbanitzable de les normes subsidiàries i zona inundable; al nord amb el nucli d'Hondón de las Nieves; i al sud amb part de sòl no urbanitzable de les normes subsidiàries. Són terrenys classificats com a sòl urbanitzable per al desenvolupament immediat en el Pla General d'Ordenació Urbana (PGOU) que s'exposarà al públic en breu. Als sòls esmentats hi ha moltes xarxes estructurals del model territorial del municipi, negociades en el concert previ aprovat per la Conselleria d'Obres Públiques, Urbanisme i Transports.
  
La classificació actual del sòl és la de sòl no urbanitzable grau 1.
  
S'estima oportuna la suspensió de llicències d'obres, prèvia a la realització del PGOU, per a sotmetre aquesta zona a una protecció, contra actes edificatoris o urbanístics, que podrien alterar el model territorial concertat. Es tracta d'una àrea que en el futur serà el desenvolupament d'Hondón de las Nieves; s'hi troben ubicats els terrenys de la futura circumval·lació d'Hondón de las Nieves i nombroses dotacions del municipi.
  
Zona La Canalosa i El Rebalso
  
Amb una superfície de 7,5 hectàrees. A El Rebalso la situació és el terreny circumdant de l'actual nucli, on la major part de superfície confronta a l'oest amb sòl no urbanitzable de grau 1; al nord amb el nucli; a l'est amb la fàbrica de prefabricats i discorre cap al sud fins a entroncar-hi; i al sud amb la carretera a La Romana. Els terrenys que es troben a La Canalosa estan situats en dues bosses, una confronta al nord i l'oest amb l'actual nucli amb una superfície de 13 hectàrees, i una altra ocupa els terrenys al sud i a l'est del nucli amb una superfície de 4,5 hectàrees.
  
La classificació actual de la zona esmentada és a la part de sòl urbà residencial norma 2 i a la part est sòl no urbanitzable grau 1.
  
S'estima oportuna la suspensió de llicències per a preservar la viabilitat de l'ordenació que el Pla General ha d'establir en l'elaboració contra actes edificatoris o urbanístics, que podrien alterar el model territorial concertat. Es tracta d'una àrea que en el futur serà el desenvolupament de les esmentades pedanies d'Hondón de las Nieves; s'hi troben ubicats els terrenys de la xarxa primària de vies i nombroses dotacions per a les pedanies.
  
Cosa que es fa saber als efectes oportuns, i es fa l'advertiment que, contra la present resolució que posa fi a la via administrativa, es pot interposar un recurs de reposició potestativament, en el termini d'un mes a partir de l'endemà de la publicació del present anunci, o bé interposar directament un recurs contenciós administratiu en el termini de dos mesos, a partir de l'endemà de la data de recepció al de la present notificació davant de la Sala Contenciosa Administrativa del Tribunal Superior de Justícia de la Comunitat Valenciana i sense perjudici de poder presentar qualsevol altre recurs que s'estime oportú.